ഗൃഹപ്രവേശത്തിന്റെ തലേദിവസം വീട്ടമ്മ ഷോക്കേറ്റ് മരിച്ചു തിരുവനന്തപുരം : കഷ്ടതകള്ക്ക് നടുവില് കൂലിപ്പണിയെടുത്തും മറ്രും സ്വരുക്കൂട്ടിയ പണം കൊണ്ട് ഉണ്ടാക്കിയ വീടിന്റെ ഗൃഹപ്രവേശത്തിന് മണിക്കൂറുകള്ക്ക് മുമ്ബ് വീട്ടമ്മ ഷോക്കേറ്റ് മരിച്ചു. തിരുവനന്തപുരം കുന്നുകുഴി ബാര്ട്ടണ്ഹില് കോളനിയില് ടി.സി 121016ല് സജിത കുമാരിയാണ് മോളി, 49 മരിച്ചത്. ബുധനാഴ്ച രാവിലെ 10.15 ഓടെയായിരുന്നു സംഭവം. ഇന്നലെ രാവിലെയാണ് ഗൃഹപ്രവേശം നിശ്ചയിച്ചിരുന്നത്. ഇതിന് മുന്നോടിയായി വീട് വൃത്തിയാക്കുന്നതിനിടെയാണ് സജിതയ്ക്ക് ഷോക്കേറ്റത്. ഇലക്ട്രിക് പണികള് നടക്കുന്നതിനാല് ഇലക്ട്രിക് വയറുകള് തറയില് കിടപ്പുണ്ടായിരുന്നു. സജിത തറ വൃത്തിയാക്കുന്നതിനിടയില് ഈ വയറുകളില് നിന്നും ഷോക്കേറ്റ് തെറിച്ച് വീഴുകയായിരുന്നു. ഈസമയം മറ്റാരും ഇവിടെ ഉണ്ടായിരുന്നില്ല. കുറച്ച് നേരത്തിന് ശേഷം ജോലിക്കാരും മക്കളും എത്തിയപ്പോഴാണ് സജിത നിലത്ത് അബോധാവസ്ഥയില് കിടക്കുന്നത് കണ്ടത്. ഉടന് ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല. പുതിയ വീടിന് സമീപത്തെ പൊളിഞ്ഞു വീഴാറായ വീട്ടിലായിരുന്നു ഇവര് താമസിച്ചിരുന്നത്. മക്കള്: മിഥുന്, മൃദുല് മരുമകള്: ദിവ്യ.എസ്.എല്.